Քեյթի Զելեմ

**Քեյթի Լի Զելեմ** (, ), անգլիացի ֆուտբոլիստուհի, ամերիկյան «Էյնջել Սիթի» ակումբի և Անգլիայի ազգային հավաքականի կիսապաշտպան։

## Ակումբային կարիերա
Օլդեմի բնիկ Քեյթին սկսել է ֆուտբոլ խաղալ 6 տարեկանում։ Նրա հայրը՝ Ալան Զելեմը, «Մաքլսֆիլդ Թաուն» ակումբի դարպասապահ էր։ 8 տարեկանում Քեյթին սկսել է մարզվել «Մանչեսթեր Յունայթեդ» ակումբի ակադեմիայում։ Էմմա Ֆլետչերը, ով նրան մարզել է «Մանչեսթեր Յունայթեդի» ակադեմիայում, 2012 թվականին բարձր է գնահատել Քեյթիի ներուժը։

### Լիվերպուլ
«Մանչեսթեր Յունայթեդի» կանանց համար պրոֆեսիոնալ ֆուտբոլային թիմ չունենալու պատճառով 2013 թվականին Քեյթին հեռացավ «Յունայթեդից»՝ պայմանագիր կնքելով «Լիվերպուլի» հետ։ «Լիվերպուլի» հիմնական կազմում նորամուտը նշել է 2014 թվականի հունիսի 29-ին՝ վերականգնվելով անրակի կոտրվածքից։ Մեկ շաբաթ անց՝ 2014 թվականի հուլիսի 6-ին, առաջին անգամ գոլ է խփել «կարմիրների» կազմում «Դուրհեմի» դեմ լիգայի գավաթի խաղում՝ մրցակցի դարպասի ցանց ուղարկելով երկու գնդակ։ 2014 թվականին օգնել է թիմին հաղթել Կանանց սուպերլիգայում՝ Անգլիայի կանանց առաջնության բարձրագույն դիվիզիոնում։ 2015 թվականի նոյեմբերին նոր պայմանագիր է կնքել «Լիվերպուլի» հետ։

### Յուվենտուս
2017 թվականի օգոստոսին Քեյթի Զելեմը տեղափոխվեց իտալական «Յուվենտուս»։ «Յուվենտուսի» կանանց թիմը կազմավորվել է մեկ ամիս առաջ՝ 2017 թվականի հուլիսին։ Նույն թվականի սեպտեմբերի 30-ին նորամուտը նշեց թիմում՝ փոխարինման դուրս գալով «Ատալանտայի» դեմ խաղում։ Հոկտեմբերի 28-ին իր առաջին գոլը խփեց «Յուվենտուսի» կազմում «Էմպոլիի» դեմ խաղում։ Հոկտեմբերի 28-ին իր առաջին գոլը խփեց «Յուվենտուսի» կազմում «Էմպոլիի» դեմ խաղում։

### Մանչեսթեր Յունայթեդ
2018 թվականի հուլիսին դարձել է «Մանչեսթեր Յունայթեդի» կանանց թիմի խաղացող պրոֆեսիոնալ ֆուտբոլում թիմի առաջին մրցաշրջանից առաջ։ Նա դարձել է այն յոթ ֆուտբոլիստուհիներից մեկը, ով նախկինում հանդես է եկել «Մանչեսթեր Յունայթեդի» երիտասարդական ակադեմիայում և վերադարձել է այնտեղ արդեն որպես պրոֆեսիոնալ ֆուտբոլիստ։ Սեպտեմբերի 9-ին խփել է իր առաջին գոլը «Յունայթեդի» կազմում 2018/19 մրցաշրջանի Չեմպիոնշիփի խաղում «Աստոն Վիլլայի» կանանց թիմի դեմ խաղում։ 2019 թվականի մարտին Քեյթին ճանաչվեց Կանանց սուպերլիգայի ամսվա խաղացող։ Մրցաշրջանի ավարտին Զելեմը ճանաչվել է «Մանչեսթեր Յունայթեդի» կանանց ակումբի տարվա խաղացող։ Այսպիսով, նա դարձավ առաջին խաղացողը, ով նվաճեց այս մրցանակը։

2019 թվականի օգոստոսին Ալեքս Գրինվուդի հեռանալուց հետո Զելեմը նշանակվել է ակումբի ավագ 2019-20 մրցաշրջանից առաջ։  Զելեմը իր առաջին գոլը խփեց մրցաշրջանում՝ իրացնելով 11 մետրանոցը Սուպերլիգայի խաղում, որում «Մանչեսթեր Յունայթեդը» սեպտեմբերի 28-ին 2:0 հաշվով հաղթեց «Լիվերպուլին»։

2024 թվականի փետրվարի 17-ին Քեյթը իր 150-րդ հանդիպումն անցկացրեց «Մանչեսթեր Յունայթեդի» կազմում՝ խաղալով ԱՊԼ-ի «Արսենալի» դեմ խաղում։

2024 թվականի հունիսի 27-ին հայտարարվեց, որ Զելեմը պայմանագրի ժամկետի ավարտից հետո կհեռանա «Մանչեսթեր Յունայթեդից»։

### «Էյնջել Սիթի»
2024 թվականի օգոստոսի 12-ին «Էյնջել Սիթին» հայտարարել է Զելեմի հետ մինչև 2026 թվականի ավարտը պայմանագիր կնքելու մասին։ Նա իր նորամուտը նշեց NJFL-ում օգոստոսի 24-ին «Սան Դիեգո Ուեյվի» դեմ արտագնա հաղթական խաղում (2:1)։

## Կարիերան ազգային հավաքականում
2010 թվականին առաջին անգամ խաղացել է Անգլիայի (մինչև 15 տարեկանների) հավաքականում Նիդեռլանդների դեմ խաղում։ Հետագայում խաղացել է Անգլիայի մինչև 17, մինչև 19, մինչև 20 և մինչև 23 տարեկանների կանանց հավաքականներում։ 2014 թվականին Անգլիայի մինչև 20 տարեկանների հավաքականի կազմում խաղացել է Կանադայում կայացած աշխարհի առաջնությունում։

## Ձեռքբերումներ
thumb|left|Զելեմը (աջից) 2019 թվականին

### Թիմային ձեռքբերումներ
**«Լիվերպուլ»**
* Կանանց սուպերլիգայի չեմպիոն՝ 2014

**«Յուվենտուս»**
* Կանանց A Սերիայի չեմպիոն՝ 2017/18

**«Մանչեսթեր Յունայթեդ»**
* Անգլիայի գավաթակիր՝ 2023/24

### Անձնական ձեռքբերումներ
* «Լիվերպուլի» կանանց թիմի տարվա երիտասարդ ֆուտբոլիստ՝ 2014

## Ծանոթագրություններ

## Արտաքին հղումներ
* Профиль на официальном сайте «Манчестер Юнайтед»

 
Կատեգորիա:2000 ծնունդներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի կին ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Ֆուտբոլիստուհիներ